CELEX: 32011R0720
Language: hr
Date: 2011-07-22 00:00:00
Title: Uredba Komisije br. 720/2011 od 22. srpnja 2011. o izmjeni Uredbe (EU) br. 272/2009 o dopunjavanju zajedničkih osnovnih standarda zaštite civilnog zračnog prometa u odnosu na postupno uvođenje zaštitnog pregleda tekućina, raspršivača i gelova u zračnim lukama EU-a  Tekst značajan za EGP

07/Sv. 23
            
            
               HR
            
            
               Službeni list Europske unije
            
            
               107
            
         32011R0720
   
               L 193/19
            
            
               SLUŽBENI LIST EUROPSKE UNIJE
            
         UREDBA KOMISIJE br. 720/2011
   od 22. srpnja 2011.
   o izmjeni Uredbe (EU) br. 272/2009 o dopunjavanju zajedničkih osnovnih standarda zaštite civilnog zračnog prometa u odnosu na postupno uvođenje zaštitnog pregleda tekućina, raspršivača i gelova u zračnim lukama EU-a
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 2.,
   budući da:
   
               (1)
            
            
               U skladu s člankom 4. stavkom 2. Uredbe (EZ) br. 300/2008 Komisija mora donijeti opće mjere namijenjene za izmjenu nebitnih elemenata zajedničkih osnovnih standarda utvrđenih u Prilogu toj Uredbi njihovim dopunjavanjem.
            
         
               (2)
            
            
               Opće mjere kojima se dopunjavaju zajednički osnovni standardi zaštite civilnog zračnog prometa utvrđene su u Uredbi Komisije (EZ) br. 272/2009 od 2. travnja 2009. o dopunjavanju zajedničkih osnovnih standarda zaštite civilnog zračnog prometa utvrđenih u Prilogu Uredbi (EZ) br. 300/2008 Europskog parlamenta i Vijeća (2). Posebno, Uredbom (EZ) br. 272/2009 zahtijeva se da se metode i tehnologije za otkrivanje tekućih eksploziva uvedu u zračnim lukama u cijeloj EU što je brže moguće, ali najkasnije do 29. travnja 2013.
            
         
               (3)
            
            
               Kako bi se omogućilo postupno uvođenje sustava za zaštitni pregled tekućih eksploziva, u Prilogu Uredbi Komisije (EU) br. 297/2010 (3) utvrđuju se dva datuma: 29. travanj 2011. za zaštitni pregled tekućina, raspršivača i gelova pribavljenih u zračnoj luci treće zemlje ili u zrakoplovu zračnog prijevoznika koji nije iz Zajednice i 29. travanj 2013. za pregled svih tekućina, raspršivača i gelova.
            
         
               (4)
            
            
               Kako je navedeno u uvodnoj izjavi 12. Uredbe (EU) br. 297/2010, razvoji tehnološke ili regulatorne prirode na razini EU-a i na međunarodnoj razini mogu utjecati na datume utvrđene u Uredbi (EZ) br. 272/2009 i kada je primjereno, Komisija može dati prijedlog za reviziju, posebno uvažavajući djelovanje opreme i olakšica za putnike.
            
         
               (5)
            
            
               Razvoji regulatorne prirode na razini EU-a i na međunarodnoj razini dogodili su se nešto prije 29. travnja 2011. Zbog ovog razloga mali broj zračnih luka bi uistinu bio u mogućnosti ponuditi prostorije za zaštitni pregled i putnicima možda ne bi bilo jasno je li dopušteno u zaštitna ograničena područja ili u zrakoplove unositi tekućine, raspršivače i gelove pribavljene u zračnoj luci treće zemlje ili u zrakoplovu zračnog prijevoznika koji nije iz Zajednice.
            
         
               (6)
            
            
               Radi gore navedenih razloga, odredbu koja se odnosi na obvezu izvođenja zaštitnog pregleda tekućina, raspršivača i gelova pribavljenih u zračnoj luci treće zemlje ili u zrakoplovu koji nije iz Zajednice od 29. travnja 2011. treba brisati.
            
         
               (7)
            
            
               Uzimajući u obzir stavak 2. dijela B1 Priloga Uredbi (EZ) br. 272/2009, Komisija će blisko surađivati sa svim zainteresiranim stranama te će do srpnja 2012. ocijeniti situaciju u odnosu na zaštitni pregled tekućina, raspršivača i gelova.
            
         
               (8)
            
            
               Kako bi se osigurala pravilna provedba zahtjeva utvrđenih u stavku 3. dijelu B1 Priloga Uredbi (EZ) br. 272/2009, države članice i zračne luke moraju poduzeti sve potrebne pripremne mjere, uključujući operativne pokuse, puno prije krajnjeg roka 2013. godine. Iskustva iz ovih pokusa treba razmijeniti s drugima kako bi se do srpnja 2012. ocijenila situacija u vezi sa zaštitnim pregledom tekućina, raspršivača i gelova.
            
         
               (9)
            
            
               Prilog Uredbi (EZ) br. 272/2009 treba stoga na odgovarajući način izmijeniti.
            
         
               (10)
            
            
               Kako bi se što brže osigurala pravna sigurnost za države članice, zračne luke i putnike, ovu Uredbu treba donijeti hitnim postupkom iz članka 19. stavka 4. Uredbe (EZ) br. 300/2008 te bi se trebala primjenjivati od 29. travnja 2011.
            
         
               (11)
            
            
               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa,
            
         DONIJELA JE OVU UREDBU:
   Članak 1.
   Prilog Uredbi (EZ) br. 272/2009 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 29. travnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2011.
      
         
            Za Komisiju
         
         José Manuel BARROSO
         
            Predsjednik
         
      
   
   
      (1)  SL L 97, 9.4.2008., str. 72.
   
      (2)  SL L 91, 3.4.2009., str. 7.
   
      (3)  SL L 90, 10.4.2010., str. 1.
   
      PRILOG
      Dio B1. Tekućine, raspršivači i gelovi u Prilogu Uredbi (EZ) br. 272/2009 zamjenjuje se sljedećim:
      
         „DIO B1.
         
            Tekućine, raspršivači i gelovi
         
         
                     1
                  
                  
                     Dopušta se unošenje tekućina, raspršivača i gelova u zaštitna ograničena područja i zrakoplove, pod uvjetom da su zaštitno pregledani ili izuzeti od zaštitnog pregleda u skladu sa zahtjevima provedbenih pravila donesenih u skladu s člankom 4. stavkom 3. Uredbe (EZ) br. 300/2008.
                  
               
                     2
                  
                  
                     Do 29. travnja 2013. u svim se zračnim lukama obavlja zaštitni pregled tekućina, raspršivača i gelova u skladu sa zahtjevima provedbenih pravila donesenih u skladu s člankom 4. stavkom 3. Uredbe (EZ) br. 300/2008.
                  
               
                     3
                  
                  
                     Kako bi se ispunio rok iz stavka 2., države članice osiguravaju donošenje svih regulatornih zahtjeva kako bi se omogućilo pravovremeno uvođenje opreme za pregled tekućine, koja je u skladu sa zahtjevima provedbenih pravila donesenih u skladu s člankom 4. stavkom 3. Uredbe (EZ) br. 300/2008.
                  
               
                     4
                  
                  
                     Bilo kada prije 29. travnja 2013., države članice mogu uvesti regulatorne zahtjeve da se u bilo kojoj zračnoj luci ili u svim zračnim lukama obavlja zaštitni pregled tekućina, raspršivača i gelova u skladu sa zahtjevima provedbenih pravila donesenih u skladu s člankom 4. stavkom 3. Uredbe (EZ) br. 300/2008. Država članica o tim regulatornim zahtjevima obavješćuje Komisiju. Po primitku takve obavijesti, Komisija obavješćuje druge države članice.
                  
               
                     5
                  
                  
                     Putnici se jasno obavješćuju o tome u kojim zračnim lukama EU-a im je dopušteno unošenje tekućina, raspršivača i gelova u zaštitno ograničeno područje i u zrakoplov, te o svim uvjetima povezanima s tim.”